
DR. 30.11.2010 16 

 
bilangan kad kredit dalam edaran sebanyak 10.8 juta kad kredit.  Apabila 
dikenakan RM50 cukai perkhidmatan, jumlahnya turun kepada 8.7 juta.  Ini seperti 
mana yang dijangkakan bahawa pengguna memulangkan kembali kad-kad yang 
dahulunya digunakan dan menggunakan kad tersebut dengan cara yang lebih 
efisien.  Tidak perlu mempunyai terlalu banyak kad.   

Tentang apa yang dialami oleh Yang Berhormat, barangkali ini amalan 
yang dihantar kepada Ahli-ahli Dewan Rakyat walaupun tanpa diminta.  Ini 
memang dilakukan oleh bank dan Yang Berhormat hanya perlu memulangkan 
kembali kad tersebut supaya kalau tidak digunakan, maka pulangkan kembali atau 
memaklumkan kepada mereka bahawa Yang Berhormat tidak berminat.  Maka, caj 
RM50 itu tidak dikenakan.  Saya pun mendapat benda yang sama sebenarnya, 
saya juga mendapat surat kemudian yang mengenakan caj RM50 tetapi saya 
kembalikan, saya kata saya tidak mahu, terima kasihlah kerana menghantar 
kepada saya tetapi saya tidak berminat.   

Tentang kaedah-kaedah lain, bagaimanakah kita dapat menangani 
masalah yang lahir daripada penggunaan kad kredit.  Saya ingin menyebut dua 
maklumat. Pertamanya, 31% daripada jumlah penggunaan kad kredit ini dibayar 
serta-merta.  Maknanya, tidak dikenakan interest, tidak dikenakan caj, bermakna 
penggunaan kad kredit ini seolah-olah kad debit.  31% daripada pengguna tidak 
dikenakan ataupun diselesaikan secara langsung, sekali gus bakinya.   

Kedua, kalau kita lihat penggunaan kad debit juga, selalunya Yang 
Berhormat Kepong sentiasa bertanya tentang kad debit tetapi hari ini Yang 
Berhormat Kepong tidak ada.  Saya mencari maklumat ini untuk saya jelaskan 
kepada semua Ahli Yang Berhormat termasuk Yang Berhormat Kepong yang 
selalu bertanya tentang kad debit ini.  Sebenarnya bagi tempoh 2007 hingga 2009, 
purata peningkatan penggunaan kad debit adalah sebanyak 63% setahun.  Satu 
peningkatan yang tinggi setiap tahun.  Jadi ini menunjukkan bahawa ini juga satu 
kaedah yang lari sedikit daripada penggunaan kad kredit dan lebih kepada 
penggunaan kad debit.  Walaupun jumlahnya masih lagi kecil berbanding dengan 
jumlah penggunaan kad kredit.  Jumlah perbelanjaan kad debit adalah sebanyak 
RM3.2 bilion berbanding dengan RM57 bilion yang dilakukan melalui kad kredit.  
Jadi setakat akhir September 2010, terdapat 33.8 juta kad debit dalam edaran.  
Terima kasih.   

 

8. Tuan Wong Ho Leng [Sibu] minta Menteri Kesihatan menyatakan nisbah 
doktor, doktor gigi dan ortodontis berbanding penduduk di Kuching, Sibu, Bintulu 
dan Miri.  Apakah tindakan yang akan diambil bagi memastikan profesional 
tersebut adalah mencukupi di bandar raya/bandar terlibat.   

Timbalan Menteri Kesihatan [Datuk Rosnah binti Haji Abd. Rashid 
Shirlin]:  Terima kasih Tuan Yang di-Pertua dan terima kasih Yang Berhormat.   

Tuan Yang di-Pertua, kerajaan sememangnya prihatin tentang keperluan 
untuk memastikan bilangan profesional perubatan adalah mencukupi di lokasi-
lokasi seperti yang dinyatakan.  Oleh hal yang demikian, pelbagai langkah telah 
dan sedang diambil dalam usaha kerajaan untuk menambahkan bilangan pegawai 
perubatan, pegawai pergigian dan pegawai pergigian pakar atau ortodontik bagi 
membolehkan penyampaian perkhidmatan kesihatan dapat dilaksanakan dengan 
baik di semua fasiliti kesihatan Kementerian Kesihatan Malaysia termasuklah yang 
terdapat di bahagian Kuching, Sibu, Bintulu dan Miri.   



bilangan kad kredit dalam edaran sebanyak 10.8 juta kad kredit. Apabila dikenakan RM50 cukai perkhidmatan, jumlahnya turun kepada 8.7 juta. Ini seperti mana yang dijangkakan bahawa pengguna memulangkan kembali kad-kad yang dahulunya digunakan dan menggunakan kad tersebut dengan cara yang lebih efisien. Tidak perlu mempunyai terlalu banyak kad. Tentang apa yang dialami oleh Yang Berhormat, barangkali ini amalan yang dihantar kepada Ahli-ahli Dewan Rakyat walaupun tanpa diminta. Ini memang dilakukan oleh bank dan Yang Berhormat hanya perlu memulangkan kembali kad tersebut supaya kalau tidak digunakan, maka pulangkan kembali atau memaklumkan kepada mereka bahawa Yang Berhormat tidak berminat. Maka, caj RM50 itu tidak dikenakan. Saya pun mendapat benda yang sama sebenarnya, saya juga mendapat surat kemudian yang mengenakan caj RM50 tetapi saya kembalikan, saya kata saya tidak mahu, terima kasihlah kerana menghantar kepada saya tetapi saya tidak berminat. Tentang kaedah-kaedah lain, bagaimanakah kita dapat menangani masalah yang lahir daripada penggunaan kad kredit. Saya ingin menyebut dua maklumat. Pertamanya, 31% daripada jumlah penggunaan kad kredit ini dibayar serta-merta. Maknanya, tidak dikenakan interest, tidak dikenakan caj, bermakna penggunaan kad kredit ini seolah-olah kad debit. 31% daripada pengguna tidak dikenakan ataupun diselesaikan secara langsung, sekali gus bakinya. Kedua, kalau kita lihat penggunaan kad debit juga, selalunya Yang Berhormat Kepong sentiasa bertanya tentang kad debit tetapi hari ini Yang Berhormat Kepong tidak ada. Saya mencari maklumat ini untuk saya jelaskan kepada semua Ahli Yang Berhormat termasuk Yang Berhormat Kepong yang selalu bertanya tentang kad debit ini. Sebenarnya bagi tempoh 2007 hingga 2009, purata peningkatan penggunaan kad debit adalah sebanyak 63% setahun. Satu peningkatan yang tinggi setiap tahun. Jadi ini menunjukkan bahawa ini juga satu kaedah yang lari sedikit daripada penggunaan kad kredit dan lebih kepada penggunaan kad debit. Walaupun jumlahnya masih lagi kecil berbanding dengan jumlah penggunaan kad kredit. Jumlah perbelanjaan kad debit adalah sebanyak RM3.2 bilion berbanding dengan RM57 bilion yang dilakukan melalui kad kredit. Jadi setakat akhir September 2010, terdapat 33.8 juta kad debit dalam edaran. Terima kasih. 8. Tuan Wong Ho Leng [Sibu] minta Menteri Kesihatan menyatakan nisbah doktor, doktor gigi dan ortodontis berbanding penduduk di Kuching, Sibu, Bintulu dan Miri. Apakah tindakan yang akan diambil bagi memastikan profesional tersebut adalah mencukupi di bandar raya/bandar terlibat. Timbalan Menteri Kesihatan [Datuk Rosnah binti Haji Abd. Rashid Shirlin]: Terima kasih Tuan Yang di-Pertua dan terima kasih Yang Berhormat. Tuan Yang di-Pertua, kerajaan sememangnya prihatin tentang keperluan untuk memastikan bilangan profesional perubatan adalah mencukupi di lokasi- lokasi seperti yang dinyatakan. Oleh hal yang demikian, pelbagai langkah telah dan sedang diambil dalam usaha kerajaan untuk menambahkan bilangan pegawai perubatan, pegawai pergigian dan pegawai pergigian pakar atau ortodontik bagi membolehkan penyampaian perkhidmatan kesihatan dapat dilaksanakan dengan baik di semua fasiliti kesihatan Kementerian Kesihatan Malaysia termasuklah yang terdapat di bahagian Kuching, Sibu, Bintulu dan Miri.